b'\n_START_ARTICLE_\nPovilas Kem\xc4\x97\xc5\xa1is\n_START_PARAGRAPH_\nPovilas Kem\xc4\x97\xc5\xa1is (1921 m. lapkri\xc4\x8dio 9 d. Kil\xc4\x97vi\xc5\xa1kiai, Leli\xc5\xabn\xc5\xb3 vals\xc4\x8dius \xe2\x80\x93 2008 m. lapkri\xc4\x8dio 21 d. Kaunas) \xe2\x80\x93 Lietuvos in\xc5\xbeinierius elektrotechnikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1940 m. baig\xc4\x97 Utenos gimnazij\xc4\x85, 1947 m. baig\xc4\x97 Kauno universitet\xc4\x85. 1957 m. Kauno politechnikos institute apsigyn\xc4\x97 technikos moksl\xc5\xb3 kandidato disertacij\xc4\x85 \xe2\x80\x9eFerodinaminis polini\xc5\xb3 koordina\xc4\x8di\xc5\xb3 vektormetras su dviem laisvumo laipsniais\xe2\x80\x9c. 1967 m. ten pat apsigyn\xc4\x97 daktaro disertacij\xc4\x85 \xe2\x80\x9eVektorini\xc5\xb3 matavimo sistem\xc5\xb3 teorijos ir taikymo klausimai\xe2\x80\x9c, technikos moksl\xc5\xb3 daktaras, 1993 m. nostrifikuotas habilituotas technologijos moksl\xc5\xb3, informatikos in\xc5\xbeinerijos daktaras._NEWLINE_1947\xe2\x80\x931949 m. Kauno elektrin\xc4\x97s budintis in\xc5\xbeinierius elektrikas, 1948\xe2\x80\x931951 m. Kauno \xc5\xbeem\xc4\x97s \xc5\xabkio technikumo d\xc4\x97stytojas. Nuo 1951 m. Kauno technologijos universiteto (nuo 1990 m. Kauno technologijos universitetas) d\xc4\x97stytojas, 1968\xe2\x80\x931972 m. Gamybos automatizavimo katedros ved\xc4\x97jas, nuo 1976 m. Kalbos tyrimo laboratorijos mokslinis vadovas, 1961 m. docentas, nuo 1968 m. profesorius. Nuo 2001 m. rugs\xc4\x97jo 26 d. profesorius emeritas.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 sritis \xe2\x80\x93 vektorini\xc5\xb3 matavimo prietais\xc5\xb3 teorija ir naudojimas, automatin\xc4\x97 kontrol\xc4\x97, kalbos automatinis atpa\xc5\xbeinimas. 40 i\xc5\xa1radim\xc5\xb3 i\xc5\xa1 kalbos signal\xc5\xb3 analiz\xc4\x97s ir atpa\xc5\xbeinimo autorius.'